
Τα γεγονότα που οδήγησαν 
στην εξέγερση του Πολυτεχνείου του 1973, 
όπως τα ξαναθυµάται ένας «προβοκάτορας» 


(Το κείµενο γράφτηκε από τον σύντροφό µας 
αναρχικό Γιώργο Βλασσόπουλο) 


οι ΑΜΕ ΒηκαΝῦ 
4οσ 


ΝΑΡΧΙΚΗ ΑΡΧΕΙΟΘΗΚΗ 


Το κείµενο που ακολουθεί γράφτηκε (το 2006) από τον σύντροφό µας αναρχικό 
Γιώργο Βλασσόπουλο, ο οποίος συμμετείχε στην εξέγερση του Νοέμβρη του 
1973. κατ’ αρχάς στην Νομική (ήταν ένας από τους 200 «προβοκάτορες)) και 
στην συνέχεια στην κατάληψη του Πολυτεχνείου. 

Αποτελεί µια σηµαντική συμβολή στον αγώνα ενάντια στην λήθη. 

ενάντια σε κάθε µορφή εξουσίας που διαστρεβλώνει την α-λήθεια, 

µακριά από αυθεντίες και υπονοµευτές των εξεγερτικών διαθέσεων. 

Είναι, επίσης, ένας φόρος τιµής στους περίφηµους «προβοκάτορες», 

σε όλους όσους συμμετείχαν µε ανιδιοτέλεια στην εξέγερση, 

και σ᾿ όλους εκείνους, που δεν εξαργύρωσαν μεταπολιτευτικά την παρουσία 


τους µε κάθε είδους κομματικά ανταλλάγματα, που δεν παζάρεψαν ούτε στιγµή, 
που δεν βολεύτηκαν και, µε όποιο κόστος, βεβαίωσαν και βεβαιώνουν ότι: 


ΑΥΤΟΙ ΟΙ ΑΓΩΝΕΣ ΣΥΝΕΧΙ2ΟΝΤΑΙ. 
ΔΕΝ ΕΞΑΓΟΡΑΖΟΝΤΑΙ. ΔΕΝ ΔΙΚΑΙΟΟΘΗΚΑΝ 


(ϱ0)κλνιικ. ΑΡΧΕΙΟΘΗΚΗ 

ΠΟΙΑ ΓΕΓΟΝΟΤΑ ΟΔΗΓΗΣΑΝ ΣΤΗΝ ΕΞΕΓΕΡΣΗ 
του ΠΟΛΥΤΕΧΝΕΙΟΥ 1973 


Τα γεγονότα που οδήγησαν στην εξέγερση 
του Πολυτεχνείου του 1973, 
όπως τα ζαναθυμάται ένας «προβοκάτορας». 


δυναμική της κοινωνικής εξέγερσης είναι απρόβλεπτη ακόµα κι απ᾿ αυτούς που την ετοιμάζουν. 

ή διαισθάνονται ότι έρχεται. | 

Το να ζει κάποιος µέσα σε µια εξέγερση είναι κάτι ανεπανάληπτο, κάτι που δεν µπορεί να πε- 
ριγραφεί. Κι αυτό το συναίσθηµα δεν μπορούν να το καταλάβουν όσοι την εξορκίζουν και την πο- 
λεμούν, γιατί τα ανθρώπινα αντανακλαστικά τους έχουν διαβρωθεί, ατονήσει ἡ µεταλλαχθεί µέσα 
απὀ τη συνεχή τριβή, επαφή ή συγχώνευση µεττις λογικές τῆς εξουσίας. Μερικές φορές έχει σηµασία 
ακόµα και το ποιος θ᾽ ανάψει το σπίρτο ή θα δημιουργήσει τη µικρή σπίθα για να απλωθεί η φλόγα 
της ανθρώπινης επιθυμίας και δημιουργικότητας. 

Γιατί η εξέγερση είναι η προὐπόθεση για ένα κόσµο ανθρώπινο. Αυτή η στιγµή είναι ανεπανάληπτη. 
Τα όσα ϐ) ακολουθήσουν, απερί- 
γραπτα. Όσοι βρίσκονται µέσα σ’ 
αυτό τον δημιουργικό παλμό της 
κοινωνίας μπορούν να ζήσουν και 
γα αισθανθούν πόση δύναμη κρύ- 
βει η ανθρώπινη κοινωνία 

Ανάμεσα στους ύμνους καιτους 
χαρακτηρισμούς που αποδίδονται 
στην εξέγερση του 1973 και στις 
προσπάθειες να φανεί ἑνα «μήνυ- 
μα» κι ένα «νόημα» σύμφωνα µε 
τις επιδιώξεις των κρατούντων και 
των διάφορων πολιτικών σχηµατι- 
σµών τους, εκείνο που εξακολου- 
θεί να ισχύει διαχρονικά είναι πως 
η ΕΞΕΓΕΡΣΗ ανήκει σ' αυτούς 
που τη δημιούργησαν, που τη δυ- 
νάµωσαν, που την έκαναν να παραμένει ο διαρκής εφιάλτης των κάθε είδους εξουσιαστών. 

Με κανένα τρόπο δεν συγκαταλέγονται στους δημιουργούς της εξέγερσης όλοι αυτοί που έκαναν 
τα αδύνατα δυνατά ώστε να αποτραπεί κάθε εξεγερτική κίνηση των αγωνιζόµενων. 

Γι αυτά τα γεγονότα υπάρχουν αδιάψευστες μαρτυρίες και ντοκουμέντα. Οι δικαιολογίες και τα 
κατοπινά σοβαντίσµατα των κομματικών (αριστερών και µη) δεν μπορούν να κρύψουν την αλήθεια. 
Και επειδή αλήθεια (α-λήθη) είναι η ανάδειξη της πραγματικότητας, Ο ΑΓΩΝΑΣ ΤΗΣ ΜΝΗΜΗΣ 


ΕΝΑΝΤΙΑ ΣΤΗ ΛΗΘΗ θα επιβεβαιώνει καιθα τονίζειτον διαρκή ΑΓΩΝΑ ΕΝΑΝΤΙΑ ΣΤΗΝ ΕΞΟΥ- 
ΣΙΑ. 

Με οργανωτικά µέσα, µε την καταστολή. την συκοφαντία και την παραποίηση των γεγονότων 
προσπαθούν να επιβάλουν την εικόνα που τους εξυπηρετεί. Φτάνουν να ανακηρύσσονται οι αυθεντι- 
κοί εκφραστές της εξέγερσης και µε την βοήθεια των μηχανισμών καταστολής προσπαθούν χρόνια 
τώρα να καρπωθούν αυτό στο οποίο εναντιώθηκαν µε νύχια και µε δόντια. Ἡ «παλλαϊκή εξέγερση», η 
«φοιτητική εξέγερση» αντικατέστησε τους «350 προβοκάτορες των Ρουφογάλη-Καραγιανόπουλου» 
(ΚΚΕ) καιτις «οχλοκρατικές και αναρχικές εκδηλώσεις µιας μειοψηφίας» (Χούντα). | 

Ενώ οι άλλοι (Λαλιώτης κλπ), που 
θρασύτατα μιλούν στ ὀνομα αυτού 
του γεγονότος και καλούν ἡ συµπαρα- 
τάσσονται σε ενωτικές πορείες µε στό- 
χο την καταδίκη της «τρομοκρατίας», 
δεν ήταν απλά οι μεγάλοι απόντες της 
εξέγερσης αλλά συνωμοτούσαν για 
την διάλυση της κατάληψης. 

Το βέβαιο είναι πως τα γεγονότα 
που ξέσπασαν την Τετάρτη 14 Νοεμ- 
βρίου 1973 συνέβαλαν στη δηµιουργία 
της ΕΞΕΓΕΡΣΗΣ. Αυτή η εξέγερση δεν 
ήταν µόνο των φοιτητών, οὖτε µόνο 
των εργατών, οὗτε γενικά του λαού. 
Ἠταν τα ξέσπασμα της οργής όλων των 
αγωνιζόµενων, που ξεπέρασαν της επί- 
πλαστες ιδιότητες που τους αποδίδο- 
νται απὀ την εξουσία και ΕΞΕΓΕΡΘΗ- 
ΚΑΝ. Η εξέγερση στο Πολυτεχνείο το 1973 ανήκει στην κοινωνία που αγωνίζεται, που ξεσηκώνεται, 
που επαναστατεί, που δημιουργεί τις συνθήκες για την καταστροφή κάθε εξουσίας. 

Θα προσπαθήσουμε σ᾿ αυτό το κείµενο να σταθούµε στα γεγονότα που δείχνουν µε ξεκάθαρο τρό- 
πο πως αυτοί, που τόσα χρόνια υποκριτικά υμνούν και προσπαθούν να οικειοποιηθούν την εξέγερση 
δίνοντας το «δικό τους» νόηµα, υπήρξαν οἱ μεγαλύτεροι πολέμιοι και υπονοµευτές τῆς. 


- 


Ἡ ΣΥΜΒΟΛΗ ΣΤΗΝ ΕΞΕΓΕΡΣΗ 
α) ΑΠΟ ΤΟ ΠΟΛΥΤΕΧΝΕΙΟ ΣΤΗ ΝΟΜΙΚΗ 


Από το 1972 οι συνθήκες έντασης και αυξημένης οργής µέσα στην κοινωνία ήταν δεδομένες. Αρχί- 
ζουν οι πρώτες ανταρτοδιαδηλώσεις απὀ φοιτητές (οργανώνονταν µετά απὀ συνεννοήσεις και ραντε- 
βού σε συγκεκριµένα σηµεία, είτε µε αφορμή διάφορες συναυλίες). 

Αξιοσημείωτη είναι, επίσης, για το χρονικό αυτό διάστηµα η συγκέντρωση της ΟΤΟΕ και των 
υπαλλήλων της ΕΤΕ στο Κεντρικό κατάστηµα τῆς Εθνικής στις 9 Νοέμβρη 1972, όπου οι συγκεντρω- 
µένοι τάχθηκαν ενάντια στο νομοσχέδιο για την μετατροπή των Ταμείων Υγείας σε Νομικά Πρόσωπα 
Δημοσίου Δικαίου. 

Μπροστά στην κινητικότητα που είχε αρχίσει να υπάρχει στον κοινωνικό χώρο, το κράτος θα έπρε- 
πε να προχωρήσει στον εκσυγχρονισμό των μεθόδων επιβολής προκειµένου να εκτονώσει την αντί- 
θεση που αναπτυσσόταν. 

Η «φιλελευθεροποίηση» άρχισε να διαγράφει µια πορεία σύμφωνα µε την οποία η άρση των εκτά- 
κτων µέτρων ερχόταν να αντικατασταθεί µε νόμους και διατάγματα. Αρχίζοντας απὀ τον φοιτητι- 
κὀ χώρο και στήνοντας στα τέλη του χρόνου ελεγχόμενες εκλογές στους φοιτητικούς συλλόγους, 
εκείνο που επιτυγχάνει το καθεστώς είναι να προκαλέσει εντάσεις, που στη συνέχεια προσπαθεί να 
καταστείλει εφαρμόζοντας το μέτρο της διακοπής των αναβολών λόγω σπουδών. 

Από τους πρώτους µήνες του 1973 υπάρχει ένα κλίµα κοινωνικής δυσαρέσκειας και κινητοποιήσε- 
ὧν µε χαρακτηριστική την αντίθεση των Μεγαρέων στο υπό ίδρυση διυλιστήριο που θα κατέστρεφε 
τον κάμπο. Όμως το σηµείο αναφοράς των κινητοποιήσεων εξακολουθεί να παραμένει ο σπουδαστι- 
κὀς χώρος. 

Ἡ συγκέντρωση 1.500 σπουδαστών στις 14 Φεβρουαρίου 1973 στο Πολυτεχνείο µε αφορμή το 
αίτημα για την κατάργηση του ΝΔ 1347 (που διέκοπτε την αναβολή στράτευσης λόγω σπουδών) 
καταλήγει σε µια µικρής χρονικής διάρκειας παραμονή στο χώρο και καταστέλεται µε την εισβολή 
µπάτσων και ασφαλιτών, τον άγριο ξυλοδαρμό των παρευρισκομένων, την σύλληψη 100 ατόμων και 
την παραπομπή σε δίκη 11. 

Στις 21 Φεβρουαρίου γίνεται συνέλευση της Φυσικομαθηµατικής σχολής στο Χημείο, εκδίδεται 
ψήφισμα που αποφασίζει αποχή επ᾽ αόριστον απὀ τα µαθήµατα και 1000 περίπου φοιτητές πηγαίνουν 
στην Νομική σχολή όπου υπάρχει προγραμματισμένη συγκέντρωση των φοιτητών της Νομικής και 
της Φιλοσοφικής. Γύρω στις 4.000 άνθρωποι κατακλύζουν το κτίριο της Νομικής, ενώ στους γύρω 
δρόμους και ιδιαίτερα στην Ακαδημίας γίνονται διαδηλώσεις που µε την επέμβαση των µπάτσων 
διαλύονται. Όσοι βρίσκονται στη Νομική αρχίζουν να φωνάζουν συνθήµατα και να ρίχνουν αυτοσχέ- 
δια τρυκάκια στους διερχόµενους, 
που αρχίζουν να συγκεντρώνο- 
νταιστους γύρω δρόμους. Οιµπά- 
τσοι απαγορεύουν στον κόσµο να 
παραμένει στους γύρω δρόμους 
κι ἐτσι ουσιαστικά καταργούνται 
οι στάσεις των λεωφορείων στην 
Σόλωνος και την Ακαδημίας. 

Γύρω στις 5 το απόγευμα συ- 
γκεντρώνονται πενήντα περίπου 
φασίστες στη Σόλωνος, οι οποί- 
οἱ µια ώρα αργότερα επιτίθενται 
στην είσοδο, αλλά απωθούνται. 
Επιχειρούν νέα επίθεση απὀ την 
εἶσοδο της οδού Σίνα, που θεω- 
ρούν ότι είναι εὐκολο να παρα- 
βιάσουν λόγω της αλουµινοκα- 
τασκευἠής της. Γίνεται άγρια συ- 


µπλοκή, αλλά και πάλι απωθούνται. Δυναμική είναι η συμβολή στην απομάκρυνσή των φασιστών 
απὀ ομάδα αναρχικών που βρίσκεται µαζί µε τους έγκλειστους. Μετά το σφράγισµα και των δύο 
εισόδων η κατάληψη είναι δεδομένη. 

Νέα συγκέντρωση κόσμου αρχί- 
ζει να γίνεται µετά τις 7 το απόγευ- 
μα ενώ οι καταληψίες δεν παύουν 
να φωνάζουν συνθήματα απὀ την 
ταράτσα του κτιρίου. Μέχρι αργά 
το βράδυ συνεχίζονται οι διαδηλώ- 
σεις στην Ακαδηµίας και Σόλωνος 
καθώς και τα συνθήµατα απὀ την 
ταράτσα του κτιρίου. Ορισμένοι 
από τους εγκλείστους µετά από 
πρωτοβουλία των αναρχικών προ- 
σπαθούν να τοποθετήσουν ηχεία 
στα παράθυρα του κτιρίου ώστε να 
μεταδίδονται μηνύματα και συνθή- 
µατα προς τα έξω. Στο όνοµα της 
επιτροπής που αποτελείται από 
τα δύο ΚΚΕ και αστούς «σοσιαλί- 
ζοντες», το µέλος της Αντι-ΕΦΕΕ 
(ΚΝΕ) Αρτέμης Ψαρομηλιγκάκης αποτρέπει την εγκατάσταση των ηχείων µε το πρόσχημα πως η 
τοποθέτηση των ηχείων ήταν παράνομη (λες και η κατάληψη ήταν νόμιμη) και θα έδινε το δικαίωµα 
στους µπάτσους να εισβάλουν. Προκαλείται έντονο φραστικό επεισόδιο, µε τον αναρχικό Χρήστο 
Κωνσταντινίδη, που παρ᾽ ολίγο να καταλήξει σε σύρραξη, η οποία αποτρέπεται την τελευταία στιγµή. 
Αλλά τα ηχεία, δυστυχώς, δεν τοποθετούνται. 


Την επομένη µέρα και παρά την συνεχή παρουσία του κόσμου, που συνεχώς αυξάνεται στους γύρω 
δρόμους, η επιτροπή εκλιπαρεί συνάντηση µε τον πρύτανη Τούντα, η οποία γίνεται στις 11.20. Συµ- 
φωνούν, ερήµην των εγκλείστων, δεκαήµερη αναστολἠ των κινητοποιήσεων και αποχώρηση απὀ το 
κτίριο χωρίς να επέμβουν οι µπάτσοι. Όμως, ήδη, δεκάδες χιλιάδες κόσμου βρίσκονται στους γύρω 
δρόμους. Η έκταση που καταλαμβάνουν οι συγκεντρωμένοι που συµπαρίστανται στους καταληψίες 
φτάνει μέχρι την Ομόνοια και µια επέμβαση των µπάτσων φαίνεται πως δεν υπήρχε περίπτωση να 
γίνει κάτω απὀ τέτοιες συνθήκες. 

Επιστρέφοντας η επιτροπή, [που αποτελούνταν απὀ τους Νίκο Μπίστη τότε µέλος της Αντι-ξ- 
ΦΕΕ (ΚΝΕ), στη συνέχεια µέλος του Συνασπισμού και πρόσφατο «στέλεχος» της λεγόμενης ΑΕΚΑ, 
που κάνει τα πάντα για να τον δεχτεί το ΠΑΣΟΚ στους κόλπους του,(σηµείωση: το κείµενο γρά- 
Φτηκε πριν το ΠΑΣΟΚ τον δεχτεί στους κόλπους του), τον Στέφανο Τζουµάκα, κατοπινό βουλευτή 
και υπουργό του ΠΑΣΟΚ και τον Γιάννη Μαντζουράνη, που διορίστηκε ειδικός σύμβουλος του Α. 
Παπανδρέου, ήταν δεξί χέρι του Μένιου Κουτσόγιωργα και βρέθηκε αναμεμιγµένος στο σκάνδαλο 
Κοσκωτά] προσπαθεί να επιβάλει πραξικοπηµατικά την αποχώρηση αναγγέλλοντας την απόφαση µε 
γτουντούκα ποντάροντας στην κούραση ορισμένων και ανοίγοντας τις πόρτες της σχολής την ἴδια 
στιγµή που πολλοί βρίσκονταν στην ταράτσα φωνάζοντας συνθήματα. Δημιουργούνται αψιμαχίες 
αλλά τελικά µε την συμπαράσταση και άλλων µελών της Αντι-ΕΦΕΕ, επιτυγχάνουν την αποχώρηση 
ενός σημαντικού αριθμού µε συνέπεια να αποχωρήσουν και οι υπόλοιποι. 

Αμέσως συγκροτείται µια µεγάλη διαδήλωση απὀ 30.000 άτοµα, πρωτοφανής σε δυναμικότητα 
και παλμό, που κινείται στο κέντρο της Αθήνας και συγκρούεται µετους µπάτσους. Τραυματίζονται 
δεκάδες. Την επόµενη μέρα οι εφημερίδες δεν γράφουν κάτι παρά µια ξερή ανακοίνωση της Συγκλή- 
του. Ἡ οργή των φοιτητών είναι µεγάλη ώστετις επόμενες μέρες καίνε εφημερίδες του συγκροτήµα- 
τος Λαμπράκη. | 

Αυτή η κίνηση της αποχώρησης θα δημιουργήσει µια σειρά απὀ αρνητικές επιπτώσεις δίνοντας την 
πρωτοβουλία των κινήσεων στο καθεστώς για το επόμενο χρονικό διάστηµα. 


ἳΝέες απὀπειρες συγκεντρώσεων στη Νομική και το Χημείο µε σκοπό την κατάληψη των κτιρί- 
ων που γίνονται στις αρχές Μάρτη αντιμετωπίζονται µε κλείσιμο των σχολών και συλλήψεις. Στα 
µέσα του ίδιου µήνα γίνονται συνελεύσεις στη Νομική, το Χημείο, το Πολυτεχνείο και την Ιατρική. 
Η ασφάλεια συλλαμβάνει 26 άτοµα. Όταν, τέλος, στις 20 Μάρτη γίνεται απόπειρα κατάληψης της 
Νομικής απὀ 2.500 άτοµα, οι µπάτσοι εισβάλουν απὀ την ταράτσα µε σκάλα και ακολουθεί άγριος 
ξυλοδαρµός µε δεκάδες τραυματίες και πάνω από 100 συλλήψεις. 


1ο Μάη εκδηλώνεται στάση στο αντιτορπιλικό ΒΕΛΟΣ και το ιταλικό κράτος δίνει πολιτικό άσυλο 
στον πλοίαρχο και σε 24 µέλη του πληρώματος. Μια βδομάδα µετά η δικτατορία καταργεί την μοναρ- 
χία και ορίζει ως πολίτευμα την Προεδρική Δημοκρατία, η δε µορφή του θα είναι η αντιπροσωπευτική 
κοινοβουλευτική δημοκρατία µε 7ετή θητεία του προέδρου της δημοκρατίας χωρίς δικαίωµα επανε- 
κλογής. 

Ορίζεται μάλιστα και δημοψήφισμα για τις 29 Ιούλη 1973. Ο Παπαδόπουλος ορκίζεται πρόεδρος 
μετά απὀ το δημοψήφισμα που δίνει 72,236 ΝΑΙ στην Προεδρική δημοκρατία, 21,796 ΟΧΙ, και ΑΚΎΡΑ 
1,126. Σχηματίζεται κυβέρνηση υπό τον Μαρκεζίνη. 

:Οι κινητοποιήσεις απὀ τις αρχές του 1973 µέχρι αυτό το χρονικό διάστηµα κινούνται στον άξονα 
Πολυτεχνείο- Νομική. Από δω και στο εξής, όµως, ο χώρος του Πολυτεχνείου γίνεται το επίκεντρο 
των εξελίξεων και το σηµείο αναφοράς των αγωνιζόµενων. 


β) ΑΠΟ ΤΗ ΝΟΜΙΚΗ ΣΤΟ ΠΟΛΥΤΕΧΝΕΙΟ 
Ἠ ΕΝΑ ΕΠΙΤΥΧΗΜΕΝΟ «ΠΡΟΒΟΚΑΤΟΡΙΚΟ» ΣΧΕΔΙΟ 


Με τον ερχομό του φθινοπώρου, η «στροφή» του καθεστώτος αντί να εκτονώσει τα πράγματα οδηγεί 
σε αντίθετα αποτελέσµατα. Οι εκλογές προετοιμάζονται για τις αρχές του 1974. Αλλά οι λογαριασμοί 
γίνονται χωρίς τον ξενοδόχο, που αυτή τη φορά γίνεται απειλητικότερος για το σύστημα. 


Ἠδη, από τις 19 Σεπτέμβρη γίνεται µια τεράστια σε όγκο συνέλευση των εμποροὐπαλλήλων που 
ζητούν την καθιέρωση της αργίας της Τετάρτης. Γίνονται επεισόδια με µπάτσους και συλλαμβάνο- 
νται αρκετά άτοµα. 

Όμως, η αφορμή για να εκδηλωθεί έμπρακτα η µέχρι τότε καταπιεσµένη αντίθεση του κόσμου, 
δίνεται στο μνημόσυνο του Γ. Παπανδρέου στις 4 Νοέμβρη. Όταν 5.000 διαδηλωτές επιχειρούν να 
καταθέσουν στεφάνι στον Άγνωστο Στρατιώτη, ξεσπούν βίαιες συγκρούσεις µε τους µπάτσους που 
βρίσκονται ἐκπληκτοι μπροστά στο ξέσπασμα τέτοιας οργής. Μέσα απὀ τα χέρια αστυνομικών ελευ- 
᾿θερώνονται διαδηλωτές που έχουν συλληφθεί. Ακολουθεί άγριος λιθοβολισµός των µπάτσων που 
υποχωρούν και αναγκάζονται να πυροβολήσουν στον αέρα. Διαδηλωτές οπλισμένοι µε ξύλα κυνη- 
γούν αστυνομικούς και στις αντεπιθέσεις τους στήνουν οδοφράγµατα. Οι συγκρούσεις εξαπλώνο- 
νται και σ άλλα σηµεία της Αθήνας. Δεκάδες είναι οι τραυματίες, ενώ ανακοινώνονται 37 συλλήψεις. 
Μια ομάδα διαδηλωτών κοντά στο Πολυτεχνείο είναι απὀ τις τελευταίες που διαλύονται. 

Ἐκείνο που θα πρέπει να σημειωθεί είναι πως κατά την πορεία που έγινε στις 8 Νοέμβρη, για να 
εκφραστεί η αλληλεγγύη στους 17 που δικάζονταν για τις συγκρούσεις της 4 Νοέμβρη και κατέληξε 
σε συμπλοκές µε ταυς µπάτσους, ένας σημαντικός αριθµός φοιτητών βρέθηκε στο Πολυτεχνείο και 
παρέμεινε µέχριτις 3 το απόγευμα, φωνάζοντας συνθήµατα και έχοντας κρεμάσει πανό που έγραφαν:. 
ΕΛΕΥΘΕΡΙΑ ΣΤΟΥΣ 17, ΕΞΟΥΣΙΑ ΣΤΟ ΔΑΟ, ΕΛΕΥΘΕΡΙΑ. 


Βΐναι φανερό, πως αυτή η συνεχής επαφή µε το χώρο του Πολυτεχνείου δεν ήταν εντελώς τυ- 
χαία. Μέσα σ᾿ αυτό το «αυθόρµητο» χαρακτηριστικό υπάρχει µια πραγματικότητα που δεν πρέπει να 
περάσει απαρατήρητη. Οι καταλήψεις της Νομικής είχαν γίνει αντικείµενο εκτίµησης και ανάλυσης 
απὀ αρκετούς αριστεριστές. Στη Νομική υπήρχε το μειονέκτημα µιας απόστασης απὀ τον κόσµο. Ἡ 
Σόλωνος μπορούσε εύκολα να αποκλειστεί και οι καταληψίες να απομονωθούν σχετικά εὐκολα από 
τις δυνάµεις καταστολής. Οι εµπειρίες των δυο προηγούμενων καταλήψεων έδειξαν πως δεν αρκούσε 


να μαζευτεί κόσμος, αλλά να µπορεί να υπάρχει και η αναγκαία επικοινωνία ανάµεσα σ’ αυτόν και 
τους καταληψίες. Τα μειονεκτήματα αυτά της Νομικής τα ξεπερνούσετο Πολυτεχνείο που, εκτός των 
άλλων, διέθετε µεγαλύτερο χώρο και ταυτόχρονα όντας στην καρδιά της πόλης πρόσφερε ακόµα 
μεγαλύτερο πλεονέκτημα: ΒΡΙΣΚΟΤΑΝ ΕΠΙ ΤΗΣ ΠΑΤΗΣΙΩΝ, η οποία αποτελούσε την σύνδεση 
τριών μεγάλων αρτηριών κυκλοφορίας (Πανεπιστηµίου - Ακαδημίας - Σταδίου). Το Πολυτεχνείο σαν 
επιλογή για κατάληψη ήταν η ιδανική περίπτωση. 

Από τη στιγµή που η ένταση είχε κορυφωθεί, το ζήτημα για τους αριστεριστές ήταν πώς να κ. 
ρέσουν να αξιοποιήσουν αυτά τα 
πλεονεκτήματα. Η στάση του κό- 
σµου έδειχνε την σωστή κατεύθυν- 
ση. Όλες αυτές οι εκτιμήσεις είχαν 
συζητηθεί και μεταφερθεί σε επί 
µέρους οµάδες. Πιο συγκεκριµέ- 
να, ο Νίκος Σιδέρης, φοιτητής και 
συνδικαλιστής στην Ιατρική σχολή, 
που εκλέχτηκε στην Συντονιστική 
Επιτροπή της κατάληψης του Πολυ- 
τεχνείου το 1973, είχε συζητήσει το 
σχέδιο µε συντρόφους στην ομάδα 
του. [Η πρωταρχική ονομασία της 
ομάδας ήταν «Λίγκα» (τροτσκιστι- 
κών τάσεων) και µε τις µικρές της 
δυνάµεις είχε τοποθετηθεί ενάντια 
στο δημοψήφισμα της δικτατορίας 
καλώντας σε ΑΠΟΧΗ. Μετά την εξέγερση του Νοέμβρη μετονομάστηκε σε «Οργάνωση Μπολσε- 
βίκων» εκδίδοντας το παράνομο έντυπο «Κόκκινη Σηµαία». Από τα τέλη του 1974 η οργάνωση µε- 
τασχηµατίστηκε σε Ε.Λ.Ε.Κ. (Ελληνικό Λενινιστικό Επαναστατικό Κίνημα), µαοϊκών κατευθύνσεων, 
που δραστηριοποιήθηκε µέχρι και τον Οκτώβρη του 1976 οπότε και διαλύθηκε]. 

Είναι προφανές, ότι οι ίδιες συζητήσεις εἶχαν γίνει και σε άλλες οργανώσεις της επαναστατικής 
αριστεράς. Ἡ γενική ιδέα που είχε συζητηθεί ήταν εν ὀψει των γενικών συνελεύσεων των σχολών να 
μπορέσει µε κάποιο τέχνασμα να τραβηχτεί ο κόσμος στο Πολυτεχνείο. Εκεί οι διάσπαρτες δυνάμεις 
των αριστεριστών θα ήταν ενοποιηµένες και έτσι θα μπορούσαν να ανατρέψουν τους συσχετισμούς 
δυνάµεων απέναντι στους ρεφορμιστές (ΚΚΕ-εξ και ΚΚΕ-εσ), να κερδηθούν μερικές συνελεύσεις 
σχολών και σε συνδυασμό µε τον συγκεντρωμένο κόσµο που ήδη είχε δείξει πρωτοφανή µαχητικότη- 
τα να δημιουργηθεί ἑνα σταθερό σηµείο αναφοράς και κινητοποιήσεων του κόσμου. 

Αυτό το σχέδιο που η κάθε οργάνωση το είχε εντάξει στη δική της προοπτική βρισκόταν σύμφωνο 
µε το εξεγερτικό κλίµα που επικρατούσε στην κοινωνία. Τώρα, το αν οι επἰ µέρους εκτιμήσεις (π.χ. για 
διαρκείς γενικές συνελεύσεις, που θα αναδείκνυαν ένα σταθερό επαναστατικό πὀλο ανάλογο µε τα 
σοβιέτ οδηγώντας σε ένα δυϊσμό εξουσιών) δεν επαληθεύτηκαν, οφείλεται στον παράγοντα που λέ- 
γεται κοινωνικός αγώνας και εξέγερση, ο οποίος λειτουργεί σαρωτικά στις οποιεσδήποτε γραμμικές 
κατευθύνσεις των ιδεολογιών. 

Σηµασία έχει, ότι οι εξεγερτικές διαθέσεις της κοινωνίας έγιναν αντιληπτές και ενισχύθηκαν ιδιαί- 
τερα απὀ τη συγκεκριμένη αυτή πρωτοβουλία των αριστεριστών. Οπότε, το τἐχνασµα που εφαρµό- 
στηκε µετην ψεύτικη είδηση ότι δήθεν οι µπάτσοι χτυπούσαν τοὺς φοιτητές στο Πολυτεχνείο δικαιο- 
λογείται από την οργανωτική αδυναμία των αριστεριστώὠν και δικαιώνεται ολοκληρωτικά, δεδομένου 
ότι μπόρεσε να δώσει δυνατότητα να υλοποιηθούν οι εξεγερτικές διαθέσεις του κόσμου. 


Για πολλά χρόνια το ΚΚΕ µοιρολογεί και κλαίει που δεν μπόρεσε να αντιληφθεί την πραγµατικό- 
τητα και να αποτρέψει την κατάληψη. 

«Στις εκδηλώσεις αυτές (µεγάλες συγκεντρώσεις στις δ Νοέμβρη) πέφτει και πάλι το σύνθημα 
της κατάληψης κτιρίων. Όμως ούτε τώρα η Α/Η (Αντι-ΕΦΕΕ) και οι καθοδηγήσεις της ΚΝΕ (και 
φυσικά οὖτε το Ιραφείο Κλιμακίου της ΚΕ του Κόμματος) δίνουν µεγάλη προσοχή στο σύνθημα. 
Και δεν επεξεργάζονται τη συγκεκριμένη στάση τους μπροστά σε µια τέτια προοπτική». (Έκθεση 


και συμπεράσματα για τα γεγονότα του Νοέμβρη 1973, που εγκρίθηκαν στην 4η Ολομέλεια της ΚΕ 
του ΚΚΕ, Ιούλης 1976). Φυσικά, αυτή η «επεξεργασία» όπως ομολογούν και µε τα αποσπάσματα που 
παραθέτουμε πιο κάτω (από την ίδια έκθεση) δεν θα αποσκοπούσε στην ενίσχυση των εξεγερτικών 
διαθέσεων του κόσμου. 


Ἡ µανία µε την οποία το ΚΚΕ επιτέθηκε στην εξέγερση, χαρακτηρίζοντάς την προβοκατόρικο 
κατασκεύασμα των κρατικών μηχανισμών, είναι εξηγἠσιµη. Όλο το ρεφορμιστικό του σχέδιο καταβα- 
ραθρώθηκε. Πως, λοιπόν, να µην χαρακτήριζαν χαφιέτον Διονύση Μαυρογένη αφού, µετην πρόταση 
του για κατέβασμα των φοιτητών στο Πολυτεχνείο, μετατράπηκε σε Νο 1 εχθρό του κόμματος και 
μαζί μ᾿ αυτόν και οι 250 που διέφυγαν των επιθέσεων των µπάτσων και μπήκαν στο Πολυτεχνείο; 

Βέβαια, είναι χαρακτηριστικό πως στην έκθεση που αναφερόμαστε προσπαθούν να πάρουν πίσω 
ἑνα µέρος των αθλιοτήτων που εκτόξευσαν, αλλά συνεχίζοντας να επιμένουν πως στο Πολυτεχνείο 
έδρασαν προβοκάτορες. Αλλά κι αυτό έχει την εξήγηση του. Ἡ έκθεση αυτή είναι γεμάτη απὀ τα 
«κατορθώματα» του κόμματος που οδήγησαν στην παλλαϊκή εξέγερση. Οι παµπόνηροι, αφού είχαν 
βάλει πλώρη να οικειοποιηθούν την εξέγερση, ήταν επόμενο να τῆς αφαιρέσουν τον προβοκατόρικο 
χαρακτήρα που της έδωσαν όσο βρίσκονταν στην παρανομία και δεν τους είχε δοθεί το οἷ απὀ το 
κράτος να το παίζουν ρυθµιστές των επετειακών εκδηλώσεων. 


Δεν μπορούμε να γνωρίζουμε ποια εξέλιξη θα υπήρχε αν τα πράγματα δεν έφταναν στην κατάλη- 
ψη του Πολυτεχνείου. Ἡ μεθοδολογία των δύο ΚΚΕ οδηγούσε µε μαθηματική ακρίβεια σε µια σειρά 
απὀ διαδηλώσεις και συγκεντρώσεις που θα εκτόνωναν και θα κούραζαν τον κόσµο (παλιά τους 
τέχνη κόσκινο). Έτσι, είναι ενδεχόμενο να υπήρχε µια διαδικασία ανάλογη αυτής που ακολουθήθηκε 
στη Χιλή (όπου ακόµα ψάχνονται αν θα δικάσουν ή όχι τον Πινοσέτ) και η οποία έβγαλε ισχυρό το 
κράτος. 

Η εξέγερση του Νοέμβρη 1973 έφερε σηµαντικά τραντάγµατα στο κράτος µε επιπτώσεις που φά- 
νηκαν όλα τα επόμενα χρόνια και που εἶναι ευδιάκριτες ακόµα και σήµερα. Το βέβαιο ήταν, ότι τα 
δύο ΚΚΕ (εσωτερικού και εξωτερικού) εἶχαν προσανατολιστεί σε οργανωτικές διαδικασίες και στην 
προσπάθεια να ελέγξουν όσο το δυνατόν περισσότερο τον φοιτητικό χώρο, προχωρώντας σε κινη- 
τοποιήσεις που θεωρητικά «εντάσσονταν» στην προοπτική της ανατροπής τῆς δικτατορίας. Όμως, 
αυτή η «ένταξη» αποτελεί το εφευρηµένο εκ των υστέρων άλλοθι, γιατί σε καμιά περίπτωση δεν έδινε 
προοπτική ανατροπής, αλλά αποσκοπούσε στον μετασχηματισμό του καθεστώτος µέσα από συνεχείς 
κινητοποιήσεις και διαπραγματεύσεις που σκοπό θα είχαν να κοὐράσουν και να εκτονώσουν, αφού η 
δικτατορία προετοίμαζε εκλογές για τις αρχές του 1974. 


«Αντίθετα τονίζονταν, και μάλιστα έντονα (πράγµα που γενικά ήταν σωστό), ότι θα έπρεπε να 
αποφευχθούν οι περιπτώσεις ζεκομµένων ενεργειών του Φοιτητικού Κινήματος, -και ειδικά µε τη 
μο ρφή κατάληψης κτιρίων--, κάτω απὀ την επίδραση των αυθόρµητων και αριστερίστικων στοιχείων». 

(Έκθεση και συμπεράσματα για τα γεγονότα του Νοέμβρη 1973, 
που εγκρίθηκαν στην 4η Ολομέλειατης ΚΕ του ΚΚΕ. Ιούλης 1976). 


«Σ΄ αυτές τις συνθήκες η θέση του κόμματος, τονίζει, σωστά, τη σηµασία της αποφασιστικής 
ανάπτυξης των διεκδικητικών αγώνων της εργατικής τάξης, των εργαζομένων, της νεολαίας, των 
φοιτητών, µέσα στα γενικά πλαίσια της ανάπτυξης της αντιχουντικής πάλης, για την ανατροπή της 
δικτατορίας. Επισημαίνει την ανάγκη της αξιοποίησης προς αυτή την κατεύθυνση, κάθε νόμιμης δυ- 
νατότητας. Την ανάγκη της οργάνωσης και κλιµάκωσης των λαϊκών κινητοποιήσεων» 

(στο ἰδιο κείµενο). 


Πουθενά όµως, µέσα στην έκθεση δεν φαίνεται η επαγγελλόμενη ανατροπή τῆς δικτατορίας. 

Είναι βέβαιο, ότι η κοινωνική ένταση δεν μπορούσε να ακολουθήσει αυτές τις λογικές. 

Τα ειρηνικά περάσματα στο σοσιαλισμό εἶχαν κουρελιαστεί µετά το πραξικόπημα του Πινοσέτ στη 
Χιλή. Η σφαγή στην Ἰαὐλάνδη χιλιάδων φοιτητών αντί να αποθαρρύνει είχε εξοργίσει τον κόσµο. 

Οι συγκρούσεις µε αφορµή το μνημόσυνο του Παπανδρέου προανήγγειλαν την Ὃ ο Μια 
σπίθα χρειαζόταν για να ανάψει η φωτιά στον κάμπο. 


Η ΣΙΠΘΑ ΚΑΙ ΤΑ ΤΕΓΟΝΟΊΤΑ 


Ίο πρωί της Τετάρτης 14 Νοέμβρη γίνονται Γενικές Συνελεύσεις των συλλόγων των φοιτητών για 
γα συζητήσουν το θέµα των φοιτητικών εκλογών, ύστερα από προηγούµενη δήλωση του υπουργού 
παιδείας Σιφναίου στη Σύγκλητο και τους Σπουδαστές, ότι έχει στείλει για δημοσίευση το διάταγμα 
για τη διεξαγωγή των εκλογών µετά τις 15 Φλεβάρη απὀ εφορευτικές επιτροπές αριστούχων σπου- 
δαστών. 

Στη Νομική πραγματοποιείται συγκέντρωση µε πρωτοβουλία της Αντι-ΕΦΕΕ. Γύρω στη 1 το µε- 
σηµέρι και ενώ η συνέλευση συνεχίζεται µε άνοστες προτάσεις των συνδικαλιστών της Αντι-ΕΦΕΕ, 
έρχεται η πληροφορία ότι στο Πολυτεχνείο έχουν δημιουργηθεί προκλήσεις της αστυνομίας και οι 
σπουδαστές τους αποδοκιµάζουν. Στο μεταξύ έχουν έλθει σπουδαστές και απὀ άλλες σχολές. Μετά 
απὀ λίγο, κάποιος φωνάζει ότι «στο Πολυτεχνείο οι αστυνομικοί χτυπούν συναδέλφους (φοιτητές)». 
Επικρατεί αναστάτωση ανησυχία και οργή. Γίνεται πρόταση του μέλους της Φυσικομαθηµατικής Δι- 
ονύση Μαυρογένη να γίνει διαδήλωση προς το Πολυτεχνείο. Τα µέλη της Αντι-ΕΦΕΕ - ΚΝΕ αντι- 
ὁρούν και δεν συμμετέχουν. Περίπου 1.500 φοιτητές ξεκινούν µέσω της Σόλωνος διαδήλωση η οποία 
χτυπιέται απὀ την αστυνομία κοντά στο Πολυτεχνείο. Οι µισοί περίπου απὀ τους διαδηλωτές κατα- 
διωκόµενοι απὀ τους µπάτσους ενώνονται µετους φοιτητές που βρίσκονται στο προαύλιο του Πολυ- 
τεχνείου. Οι υπόλοιποι φεύγουν στους γύρω δρόμους. Αυτοί οι λιγοστοί που μπήκαν στο προαύλιο, 
είναι που αργότερα χαρακτηρίστηκαν απὀ την ΚΝΕ - Αντι-ΕΦΕΕ ως «οι πληρωμένοι πράχτορες των 
Ῥουφογάλη - Καραγιαννόπουλου που µπήκαν στο Πολυτεχνείο» στο τεύχος της Πανσπουδαστικής 
Νο 8 απὀ την ψεύτικη Συντονιστική Επιτροπή Αγώνα του Πολυτεχνείου. 

Ἡ επίθεση της αστυνομίας δημιουργεί νέα ένταση. Όσοι είναι µέσα στο προαύλιο φωνάζουν συν- 
θήµατα ενάντια στην τρομοκρατία του κράτους και καλούν τον κόσμο να πλησιάσει. Παράλληλα 
γιουχαῖζουν και βρίζουν αξιωματικούς του στρατού, της αστυνομίας και ευέλπιδες που περνούν απὀ 
το πεζοδρόμιο. Οι αστυνομικοί επιδίδονται σε κυνηγητό των συγκεντρωµένων έξω απὀ το Πολυ- 
τεχνείο, φοιτητών και πολιτών. Το µπλοκάρισµα του Πολυτεχνείου και οι επιθέσεις των µπάτσων 
εξαγριώνουν τους ἐγκλειστους οι οποίοι αρχίζουν να πετούν στους αστυνομικούς νεράντζια, ενώ 
γίνονται μικροσυµπλοκές αυτών που βρίσκονται έξω απὀ το Πολυτεχνείο µετους µπάτσους. 

Στο μεταξύ τα στελέχη της Αντι-ΕΦΕΕ - ΚΝΕ προσπαθούν µε κάθε τρόπο να πείσουν τους συ- 
γκεντρωµένους στο Προαύλιο του Πολυτεχνείου να εγκαταλείψουν το χώρο. Κύριο επιχείρημα των 
µελών των δύο ΚΚΕ εἶναι ότιοι συγκεντρωμένοι βάζουν εμπόδιο στην πραγματοποίηση των Γενικών 
Συνελεύσεων. Όμως, αποχώρηση εκείνη τη στιγµή, πέρα απὀ πολλές άλλες συνέπειες, σήμαινε και 
άγριο ξυλοφόρτωμα των αποχωρούντων από τους µπάτσους. Οι φοιτητές του Πολυτεχνείου ολο- 
κληρώνουν τις γενικές συνελεύσεις 
τους όπου αποφασίζουν απεργία 
και ενώνονται µε τους υπόλοιπους. 
Οι Μηχανολόγοι συνεχίζουν τη συ- 
νέλευση τους, μέχρι το απόγευμα 
οπότε και αποχωρούν απὀ το Πολυ- 
τεχνείο ακολουθώντας την επιτρο- 
πἠ που αποτελείται απὀ µέλη του 
Ρήγα Φεραίου. 

Στις 5 περίπου, πλησιάζει τον 
χώρο της συγκέντρωσης ο εισαγ- 
γελέας υπηρεσίας Σανίτας. Δηλώνει 
στους συγκεντρὠµένους ότι µπο- 
ρούν να διαδηλώσουν και µετά να 
διαλυθούν ήσυχα. 

Γύρω στις 5.30 οι μπάτσοι, που μέχρι εκείνη την ώρα έχουν κυκλώσει το κτίριο, αποχωρούν κάτω 
απὀ τα έντονα γιουχαΐσματα των συγκεντρωµένων µέσα και έξω απὀ το κτίριο. 


Στις 6 θα γίνει η απόπειρα διάλυσης των συγκεντρωµένων απὀ στελέχη της ΚΝΕ - Αντι-ΕΦΕΕ. 
Μέλη των επιτροπών του Πολυτεχνείου θα προσπαθήσουν να σπείρουν τον πανικὀ διαδίδοντας ότι 


επίκειται επίθεση της αστυνομίας, ότιη συγκέντρωση είναι ανεύθυνη και προκαλεί την αστυνομία και 
την κυβέρνηση. Αφού πείθουν τους Μηχανολόγους να αποχωρήσουν, αρχίζουν ομαδική αποχώρηση 
µε σκοπό να δημιουργήσουν ρεύμα και να τους ακολουθήσουν και άλλοι φοιτητές. Όμως, αριστερι- 
στὲς µε ομιλίες αλλά και οι ίδιοι οἱ συγκεντρωμένοι µε το μαχητικό τους πνεύμα σταθεροποιούν τη 
συγκέντρωση. 

Τα µέλη της ΚΝΕ - Αντι-ΕΦΕΕ και του Ρήγα κάνουν µια τελευταία προσπάθεια να πείσουν τον 
κόσμο να φύγει, φωνάζοντας µε τηλεβόες από τη γωνία Πατησίων και Στουρνάρα ότι ανάµεσα στους 
συγκεντρωµένους υπάρχουν προβοκάτορες. Όμως, αποτυγχάνουν. 

Πραγματοποιείται µια σύσκεψη των αριστεριστών φοιτητών, η οποία συζητά την κατάσταση που 
διαμορφώθηκε και αποφασίζει να παρθούν τα αναγκαία µέτρα για την κατάληψη. Επειδή υπάρχουν 
αντιρρήσεις στην πρόταση να εξαγγελθεί άµεσα η κατάληψη, παίρνονται όλα τα οργανωτικά µέτρα 
γι αυτή την περίπτωση αφήνοντας για αργότερα την οριστικοποίηση της απόφασης. Ορίζεται µια 
εξαµελής επιτροπή µε την ευθύνη της υλοποίησης των οργανωτικών µέτρων της κατάληψης, όπως 
συγκρότηση φρουρών των εισόδων, οµάδες επιτήρησης, οµάδες προπαγάνδισης και ζμωσης συνθη- 
µάτων κ.ά. Τα µέλη της ΚΝΕ - Αντι-ΕΦΕΕ και Ρήγα αρνούνται να συμμετάσχουν στην επιτροπή και 
µετά απὀ λίγο εγκαταλείπουν επιδεικτικά το Πολυτεχνείο, µε το επιχείρημα ότι η πρωτοβουλία της 
κατάληψης είναι ανεύθυνη και τυχοδιωκτική και γι αυτό διαχωρίζουν τη θέση τους. Φεύγοντας από 
το Πολυτεχνείο συγκεντρώνονται στο Σύλλογο των Στερεοελλαδιτών, όπου συζητούν να καταγγεί- 
λουν τους αριστεριστές και την πρωτοβουλία της κατάληψης µε ανακοίνωση στον τύπο. 


Γύρω στις 9 γίνεται ολοκληρωτική κατάληψη του Πολυτεχνείου και του γύρω χώρου. Σταµατά η 
κυκλοφορία. Οι συγκεντρωμένοι ξεπερνούν τις 20.000. 

Σε λίγο διάστηµα οἱ διαδηλωτές φτάνουν τις 30.000. Ανεµίζονται σημαίες, καίγονται ομοιώμα- 
τα του Παπαδόπουλου και σύμβολα της 2]ης Απρίλη. Ὑψώνονται απειλητικές γροθιές. Αναρτώνται 
πλακάτ και πανό στα κάγκελα. Ισχυρές δυνάµεις αστυνομικών και θωρακισμµένα του µηχανοκίνητου 
τµήµατος βρίσκονται σ᾿ επιφυλακή στις πλατείες Κάνιγγος και Κοτζιά. Γύρω στις 12 τα μεσάνυχτα 
κλείνουν οἱ πόρτες του Πολυτεχνείου. Ο κόσμος αποχωρεί σιγά-σιγά. Αρχίζει η εσωτερική οργά- 
γωση για την εξυπηρέτηση των αναγκών της κατάληψης. Έξω από το Πολυτεχνείο τραμπούκοι και 
ασφαλίτες µε πολιτικά χτυπούν και καταδιώκουν λίγους συµπαραστάτες πού ᾿χουν μείνει ακόµα στην 
Πατησίων. 

Μέσα στο Πολυτεχνείο δημιουργούνται επιτροπές περιφρούρησης, για τις επισιτιστικές και υγειο- 
νομικές ανάγκες. Σχηματίζεται η Συντονιστική Επιτροπή των φοιτητών από φοιτητές διάφορων σχο- 
λώὠν που είχαν εκλεγεί απὀ παλιότερες φοιτητικές συνελεύσεις. 


Το σύνολο των αντιπροσώπων είναι 28. Απ᾽ αυτούς 14 έχουν αποφασιστική ψήφο και 14 συµ- 
βουλευτική, ενώ αργότερα συμμετέχουν και 2 ανεξάρτητοι εργάτες, που εκπροσωπούν την δµελή 
Εργατική Επιτροπή. Ἡ συγκρότηση αυτής τῆς επιτροπής προέκυψε από τους εργάτες που βρίσκονταν 
ανάμεσα στις 2.500 καταληψίες. 


Γύρω στις 11 το βράδυ, απὀ άτοµα που δεν ήταν φοιτητές, παίρνεται η πρωτοβουλία της ξεχω- 
ριστής συνέλευσης. Συμμετέχουν αναρχικοί (που παρά το τι είναι λιγοστοί δεν έχουν λείψει από 
κανένα γεγονός απὀ την αρχή των κινητοποιήσεων και έχουν συμβάλει µε δυναμικό τρόπο σ’ αυτές), 
τροτσκιστές, μαρξιστές-λενινιστές και ανεξάρτητοι εργάτες. Αυτή η ξεχωριστή συγκέντρωση στην 
πλειοψηφία της περιλαμβάνει εργάτες και είναι η βάση των εργατικών συνελεύσεων της κατάλη- 
ψης. Βρίσκεται κάποια αἴθουσα στο κτίριο Γκίνη και απὀ εκεί ξεκινά το κάλεσμα για µια εργατική 
συνέλευση. Παράλληλα ορισμένα άτοµα απὀ αυτούς που πήραν την πρωτοβουλία για την εργατική 
συνέλευση πηγαίνουν στο κτίριο της αρχιτεκτονικής και παίρνουν απὀ τους φοιτητές έναν απὀ τους 
τρεις πολυγράφους για να χρησιµοποιηθεί απὀ την εργατική συνέλευση. Γίνονται προστριβές µε ορι- 
σµένους φοιτητές µέλη του ΚΚΕ και ΚΚΕεσ. 

Η Ξθ0µελής Συντονιστική Επιτροπή αποτελείται απὀ 5 µέλη του ΚΚΕ, 7του ΚΚΕεσ., 11 ανεξάρτη- 
τους, 2της ΟΣΕ, 1 της οργάνωσης «Μπολσεβίκων», 1 της ΙΠΠΙΣΠΙ, 1 Τροτσκιστή και 2 ανεξάρτητους 
εργάτες εκπροσώπους της 5μελούς Εργατικής Επιτροπής. 


Στο διάστηµα αυτό γίνεται μυστική σύσκεψη στελεχών του ΠΙΑΚ καιτου ΚΚΕ µε σκοπὀ να κίνη- 
θεί η διαδικασία εγκατάλειψης του Πολυτεχνείου, πραξικοπηµατικά. Η ομολογία αυτής της επίµονης 
προσπάθειας γίνεται τρία χρόνια αργότερα στην ΚΟΜΕΙΙ (Κομμουνιστική Επιθεώρηση) 11/76. 


Όμως πριν την ἐγγραφη οµο- 
λογία υπάρχει η προφορική. 

Συγκεκριµένα, όπως αναφέρ- 
θηκε στη συνέλευση της ἈΝομι- 
κής (απολογισμού του 1975) και 
επιβεβαιώθηκε απὀ το ηγετικό 
στέλεχος της ΚΝΕ Αλαβάνο, την 
Πέμπτη 15 Νοέμβρη, το βράδυ, 
πραγματοποιήθηκε σύσκεψη 
στελεχών µε πρωτοβουλία των 
Αλαβάνου - Παριανού, που δή- 
λωσαν ότι εκπροσωπούν επίση- 
μα το ΚΚΕ, -ΚΝΕ, και συζητή- 
θηκε το θέµα της διάλυσης της 
κατάληψης. Στη σύσκεψη αυτή 
πήραν επίσης µέρος οι Γιάννης 
Μαντζουράνης, ὙἸσαφαράκης, 
Λαλιώτης, Διονύσης Μαυρογέ- 
γης, Μιχαλόπουλος και Θανά- 
σης Τσούρας. Βέβαια, όπως εἰἷ- 
ὃαμε προηγουµένως,τόσο ο Μα- 
ντζουράνης όσο και ο Τζουµά- 
κας, που δεν συμμετείχε επίσηµα 
στην πυροσβεστική προσπάθεια 
του Πολυτεχνείου, είχαν επιτύχει 
το διώξιµο των έἐγκλειστων στη 
Νομική. Το ίδιο θέλαν να πραγ- 
µατοποιήσουν και πάλι. 


Ἡ σύσκεψη αυτή, που έγινε 
γνωστή και στο ΕΑΤ/ΕΣΑ απὀ 
ομολογίες ορισμένων απὀ τους 
παραπάνω (ήταν κρατούμενοι), 
συμφώνησε στην ανάγκη της 
αποχώρηοῆς. (Διαφώνησε µόνο 
ο Μαυρογένης που στην Ί]αν- 
σπουδαστική Νο 8 δέχτηκε την 
συκοφαντική επίθεση ότι ήταν 
πράκτορας της ΚΥΙΙ) και προ- 
χώρησε στη διαδικασία πραγµά- 
τωσης τῆς. Συγκεκριµένα, απὀ 
τα στελέχη της ΚΝΕ προτάθηκε 
να ακολουθηθεί η μέθοδος που 


σης] τήν ο νλνο μιᾶς μον 


-άν ὑπεύθυνη Ἀνντονισς, . Εαιτς. ΑΥ: Ίνα τοῦ" 11σ 
ἀνεεχνε]ον καταγγέλλουμε σ᾿ ὅλο τό οχοιδάσεικό κὲ 
οἑαία καί τό λαό τί: άς ηνία σμένκς ἄρο: 
ο ων τῆς χουνιικἠς ΚΥΠ καὶ τῶν πληρωμένον 
πραχιὸρῶν τη: νά διασιρὲφουγ, ἆ ἀπ᾽ τὴν ἀρχή της με 
αλειώδικης ἐκδήλωσὴς µας τοῦ Πολ)χνείου, τή πο" 
οεἷα χαί τό περιεχόμενὸ της. ᾿Καταγγέλουμη τὴ προ 
γίδια πιένη εἰσβολή στό χῶρο. τοῦ Πολ]χνείου τήΤε 
τόρτη, 14 τοῦ νοέμβρη, δό ) περίπου ὀρηενωμένων 
Ἰαχτόρωον τὴς ΚΥΠ, σύμφωνα µέ οβοχατὰ 
αχέδ.ρ τῶν Ρουφφγάλη- Καραγιωννόκουλων, μὲ 
εἰς ἐντολές τοῦ ααράμε. ος πρωτοδὶ 

ον Ε1Α. 


κιάτοφα Πακαδόὂπρνλον εί τῆς, οι ονικός 
μέ σχοπχὸ νά προβάλουν μὶ κάθε µέσο τραμπονχισµ υῷ 
καὶ ν παουώκτσνή γιλοία καί ἀναρχικά ουνθὺμ φεικἶ 

κ. έν ἑ φράνανε τή στιγµή καί τὶς ουν 
χεκφικένες δυνάμεις. Γιά νὰ. μπος ἐσόνν ἔτοι ν᾿ ἅχο 
µονώσουν τὸ χκἰνημὰ µας καὶ εἦν ἐχκδὴλωσή | µας τοῦ 
Πολυτεχνείου ἀπ᾽ τὸ ύνολα. εοῦ ο οὦ πα νο. 
αίας. Τιά νὰ ιαὔψέσυνν λαραβέρα ὀ 


Υ σἕηα 
Μιένης ᾗ Νλφβηνν (λα 
μονο ο ἐέγερους χοῦ δέν ἔχει τὴ ουμ” 
χοθάς ' λαοῦ. νὰ ουν ουν τό χι 
σχήμα τοῦ «ἰπαλειλοῦπεν 


Ιμμµένο απρόφχ; | 
-- καφεοιῶτορ, ώ" Υά μωσογήνηων τὴν ἔπωνα- 


ἱματηρής τοοµοχοατίας. : ο Ὀνκνφόὸ κόὺ᾽ οἳἱ ἁμερικά» 
νου. εν οἷα χυί ἡ χούντα εἶχαν ἁἆπό χαιρὸ πάρει τήν 
-- η: γὰ ἐπιρὰ τή λαταγώδῃ ἆπο 


1λουν., ὕστερα ἀπ | 
αν /γτοµαρχε δινικής αροσκάθε ιας καθ ήλω- 

όνωσης τῆς λαϊχῆς πάλης καί τὴ φοβερὰ 
ἐπυκίνόννηί γιὰ τή τύχη τῆς ουσίας τους ἀγάλινξη 
γῶν τὸῦ λαος ἑ 


θειων ἄντιδι, τ)κῶν ἀγὼ 
καθίζηση (οὗ ών, του 


γάντια «ας πρωι οςανή 


αν. καὶ τή ὃ ωμά πο] να 


νικον, κάτω ... τά ο ιοῦ ἀγώνα τῶν ἆραβι 
χὼν λαών. χαθῶὼς κι ἀπ τὴν ὄδνγνση τῶν ἀμεφιχνο 
ευρωποἰκῶν ἆνι θέσεων καί ἁγταγωνισμῶν τών οἶκα; 
γοµιχό ἀλλά ναί τὸ πολιτικοσιφατιωτικὸ μἱᾳ ἀπὸ 
ἀσοομὴ τὸ Μεσανατολικὸ καΐ ἀπ᾿ 
κονοµμικής κφίσης. 


οδήγησε στην εκκένωση της Νομικής τον Φλεβάρη του 19732. Δηλαδή, µε πραξικοπη ματικὀ τρόπο να 
ανοίξουν οι πόρτες και αφού θα έχει προηγηθεί µια ζύμωση περί επέµβασης του στρατού στους φοβι- 
σµένους και µε το πρόσχηµα της συγκρότησης διαδήλωσης προς τη Βουλή στους αποφασισµένους, 
θα άρχιζαν να αποχωρούν ορισμένες οµάδες, δημιουργώντας ρεύμα και τετελεσμένο γεγονός. 


Την Πέμπτη τή νύχτα, ο Διονύσης Μαυρογένης µέλος της εκλεγµένης 5μελούς συντονιστικής 
επιτροπής της Φυσικομαθηματικής ενημέρωσε τον Σταύρο Λυγερό, αντιπρόσωπο της Φυσικοµαθη- 


µατικής στη Συντονιστική Επιτροπή, για τη σύσκεψη και τα σχέδια εκκένωσης, µε αποτέλεσµα να 
μπει ανοιχτά στη Συνεδρίαση της Συντονιστικής Επιτροπής το ζήτημα, και να υποχωρήσουν τα µέλη 
της Αντι-ΕΦΕΕ, ΚΝΕ και οιλοιπο(. 


Αλλά ξέχωρα απ᾿ αυτά υπάρχει και η έγγραφη ομολογία στην Κομμουνιστική Επιθεώρηση 11/76, 
όπου δημοσιεύεται η έκθεση της Κ.Ε. του ΚΚΕ για το Πολυτεχνείο. Εκεί διαβάζουμε: 


«Π σκέψη τους (εννοεί των καθοδηγήσεων του ΚΚΕ καιτης ΚΝΕ) ήταν κυρίως να 
πάρουν µέτρα για την άµεση απαγκίστρωση των φοιτητών απὀ το Πολυτεχνείο και για 
εξέλιξη της εκδήλωσης σε αντιδιχτατορικές διαδηλώσεις προς µια ἡ περισσότερες κατευ- 
θύνσεις» (σελ. 98). 


«Το μεσημέρι της Παρασκευής λίγα λεπτά πριν απὀ τη Συνεδρίαση της Συντονιστικής 
Επιτροπής, ο τότε γραμματέας της ΚΝΕ του Πολυτεχνείου συναντά µέλος της Συντονιστι- 
κής Ἐπιτροπής και του ανακοινώνει ότι λίγο πριν η καθοδήγηση του έβαλε ζήτημα για το 
πως θα κατορθώσουν να φύγουν απὀ το Πολυτεχνείο. Ωστόσο η γραµµή αυτή για απαγκί- 
στρωση απὀ το Πολυτεχνείο, χάθηκε µέσα στις ανάλογες θέσεις που άρχισαν να διαμορφώ- 
νονται κείνες τις ώρες. Δεν έφτασε στα Μέλη της Συντονιστικής Επιτροπής». (σελ. 101) 


«Αν παίρνονταν -παρ᾽ όλες τις οργανωτικές µας αδυναµίες- ορισμένα βασικά οργανω- 
τικά µέτρα και αξιοποιούνταν απὀ τη Συντονιστική Επιτροπή τα µέσα που διέθετε, τότε 
μπορούσε να δοθεί πιο σωστός προσανατολισμός στην κατάληψη και θάταν και δυνατή µια 
πετυχημένη συνταγµένη υποχώρηση» (σελ. 103). 


«Δύο µέλη του Γραφείου του Κεντρικού Συµβουλίου της ΚΝΕ, την Πέμπτη το πρω(, εξέ- 
τασαν τα γεγονότα επί τόπου, έκαναν τις πρώτες εχτιµήσεις και κατάληξαν σε µερικά µέτρα 
που έπρεπε να παρθούν. Παίρνοντας υπόψη την κατάσταση της οργάνωσης οι δύο καθο- 
δηγητές της ΚΝΕ περιορίστηκαν κυρίως στο πως θα ελεγχθεί η κατάσταση µε σκοπό την 
απαγκίστρωση» (σελ. 105). 


«Υπήρξε η σκέψη µιας μαζικής εξόδου για διαδήλωση αλλά δεν έγινε δυνατό να πραγµα- 
τοποιηθεί. Και όπως λέχτηκε προηγούμενα στα ίδια τα µέλη της Συντονιστικής Επιτροπής 
υπήρξε δισταγµός να προτείνουν την αποχώρηση, αν και είχαν αρχίσει να κατανοούν την 
αναγκαιότητα της» (σελ. 107). 


«...Είναι μάλλον βέβαιο ότι αν η ΚΝΕ ήταν σωστά προετοιµασµένη και τα στελέχη τῆς 
δούλευαν έγκαιρα, σωστά και επιτόπου µέσα στο φοιτητικό κίνηµα μ᾿ αυτή την κατεύθυν- 
ση, θα ήταν δυνατό ή να µην επιλεγεί καθόλου η µορφή της κατάληψης, ἡ και αν προσωρι- 
νά πραγματοποιούνταν, να στραφούν γρήγορα προς άλλες εξελίξεις. Πρόκειται για συµπέ- 
ρασµα που έχει πάντοτε, και σήµερα αξία» (11) (σελ. 112). 


«Περισσότερο απ’ ότισε οποιαδήποτε άλλη περίπτωση, είναι αναγκαίο σε τέτοιας έκτα- 
σης αγώνες να έχει η καθοδήγηση προετοιμαστεί και για το ενδεχόμενο της υποχώρησης, 
πριν να πετύχει την πραγματοποίηση των στόχων του αγώνα. Ὑποχώρηση που πρέπεινα. 
είναι όσο το δυνατόν πιο συντεταγµένη, ώστε να εξασφαλίζει την καλύτερη προφύλαξη 
των στελεχών τη συνέχιση απὀ άλλες θέσεις και σ άλλες μορφές αγώνα. Αυτό εἶναι πολύ 
περισσότερο αναγκαίο µε περιπτώσεις που τέτοιοι αγώνες δεν ελέγχονται και δεν καθοδη- 
γούνται απὀ τις συνεπείς επαναστατικές δυνάµεις, απὀ το ΚΚΕ) (σελ. 119). 


Π επιμονή στην αποχώρηση εἶναι κάτι περισσότερο από εξοργιστική. Όσο για την προφύλαξη των 
στελεχών του ΚΚΕ, έτσι κι αλλιώς αυτή έγινε το βράδυ της Παρασκευής όπου αρκετοί την «κοπάνι- 
σαν» για να «συνεχίσουν» καλύτερα τον αγώνα από τις κρυψώνες. 


Να τώρα και το συμπέρασμα της έκθεσης της Κ.Ε. του ΚΚΕ στην ίδια ΚΟΜΕΠΠ: 
«Να ρίξουμε όσες περισσότερες δυνάµεις μπορούμε µέσα κι έξω απὀ το Πολυτεχνείο µε 
σκοπό την Παρασκευή προς τὸ απόγευμα όταν θα έχει μαζευτεί και κόσμος να µπορέσουµε 
να σπρώξουµε τα πράγµατα σε διαδηλώσεις». 


Δεν χωρά καµιά αμφιβολία πως οι γνωστές παρατάξεις Αντι-ΕΦΕΕ και Ρήγας Φεραίος αντιτάχθη- 
καν απὀ την αρχή στην κατάληψη. Όμως δεν μπόρεσαν να εμποδίσουν την ορµή του κόσμου. Στη 
συνέχεια, βέβαια, η διαδικασία υπονόµευσης της κατάληψης δεν έπαψε. Προτάσεις στις συνελεύσεις 
για αποχώρηση και επἰδοση ψηφισµάτων, για συνεργασία µε την «Επιτροπή για την αποκατάσταση 
της Δημοκρατικής Νομιµότητος», για κυβέρνηση Εθνικής Ἑνότητας, για περιορισμό σε καθαρά φοι- 
τητικά αιτήματα. Κι ακόµα, λογοκρισία και έλεγχος στα συνθήµατα που δεν εκφράζαν τις παρατάξεις. 
Σβρήσιµο των συνθηµάτων που δεν ήταν σύµφωνα µετη γραμµήτους, ερμηνεύοντας όπως τους άρεσε 
την απόφαση της συντονιστικἠής επιτροπής. 


Εγκάθετοι των παρατάξεων που έρχονταν ακόµα και απὀ την επαρχία πιάνανε κατευθείαν θέση 
λογοκριτή των διαθέσεων του κόσμου. Το δηλώνουν άλλωστε ανοιχτά στο ίδιο τεύχος της Κομµου- 
νιστικής επιθεώρησης: 


«Τα πόστα της εκδήλωσης κρατούνται βασικά από µέλη της Αντι-ΕΦΕΕ. Περιορίζεται 
σηµαντικά ο ρόλος των αριστεριστών». (σελ. 100) 


Μιας και δεν μπορούσαν πάντα να ελέγξουν την κατάσταση όπως τους συνέφερε (δουλικά και 
συµβιβαστικά µετη χούντα) πλαστογραφούσαν υπογραφές της συντονιστικής επιτροπής για να πιά- 
σουν θέσεις κλειδιά. (Ένα τέτοιο παράδειγµα αφορά τον Δημήτρη Καραγκουλέ, φοιτητή τότε της 
Φυσικοµαθηµατικής και µέλος τη ΚΝΕ, που επιχείρησε µε πλαστογραφηµένη υπογραφή ενός µέλους 
της Σ.Ε. να ελέγξει το Ραδιοσταθµό, αλλά εντοπίστηκε έγκαιρα και απομονώθηκε. Ο Καραγκουλές, 
αργότερα, έγινε µέλος της Κ.Ε. του ΚΚΕ και στις φοιτητικές εκλογές του 79 στη Νομική κατέβηκε 
µετους τραμπούκους του και µε εντολή της Κ.Ε. να «συντρίψουν τους αναρχικούς», δηλ. όσους ήταν 
αντίθετοι µετην ΚΝΕ. 


Αλλά ένα ακόµα παράδειγµα θα αναφέρουμε πάνω σ’ αυτό το σηµείο. 

Την Παρασκευή 16 Νοέμβρη, όταν συνεδρίαζεη Συντονιστική επιτροπή για να αποφασίσει για την 
Ανακοίνωση που θα διαβαζόταν στους δημοσιογράφους απορρίφθηκε, µε παρέμβαση του αντιπρο- 
σώπου της Φυσικομαθηματικής, φράση που έλεγε: 

«Καλούμε όλα τα αντιδιχτατορικά κόµµατα και οργανώσεις να συμφωνήσουν σ’ ένα κοι- 
νό πρόγραµµα που θα αποκαθιστά τη λαϊκή κυριαρχία και την Εθνική Ανεξαρτησία». 

Να τώρα τι γράφει η Κ.Ε. του ΚΚΕ στην Κομμουνιστική Επιθεώρηση (ΚΟΜΕΙΙ 11/76) που προα- 
ναφέραμµε: 

«Στην πρώτη συνεδρίαση (της Εκλεγµένης Συντονιστικής Επιτροπής) το μεσημέρι της 
Παρασκευής, µετά απὀ θυελλώδεις συζητήσεις και διαπληχτισμούς η Συντ. Επιτροπή κατα- 
λήγει στην πασίγνωστη πια ανακοίνωση που καθόρισε τον χαραχτήρα της εκδήλωσης σαν 
αντιφασιστικής - αντιϊμπεριαλιστικής εκδήλωσης. Υπήρξε ιδιαίτερα σοβαρή διάσταση για 
την τελευταία παράγραφο της, κυρίως απὀ αντίθεση των αριστεριστώὠν. Αντιπροσωπεία της 
Γραμματείας διάβασε το κείµενο της στους δημοσιογράφους, χωρίς την παράγραφο αυτή». 

Να όµως τι έγινε στη συνέχεια µε τα πόστα που ᾿χαν πιάσει: 


«Τελικά στον πομπὀ ύστερα απὀ συμφωνία των µελών της Αντι-ΕΦΕΕ και του Ρήγα, το 
κείµενο διαβάστηκε µαζί μ’ αυτή την παράγραφο..»(ΚΟΜΕΠΙΙ 11/76). 


Θέλει µήπως κανείς μεγαλύτερη απὀδειξη απ’ αυτή την πλήρη ομολογία; 


Θα μπορούσαν να παρατεθούν αρκετά ακόµα αποσπάσµατα αλλά νοµίζουµε ότι αυτά είναι αρκετά 
για να βγάλει ο καθένας τα συμπεράσματά του. 


Σάββατο, 11 Νοεμβρίου 2006 
Γιώργος Ν. Βλάσσοπουλος 

ανοιχτή συνέλευση αναρχικών για την πορεία της 17 Νοέμθρη 


ΑΝΑΡΧΙΚΟ ΔΙΗΜΕΡΟ (ισόγειο ΜΑΣ) 


ΤΡΙΤΗ 15 Νοέ σμμ ΤΕΤΑΡΤΗ 16 Νοέ 6 
Συζήτηση: «Από την εξέγερση του 
. Νοέμβρη 73, (ή «σπίθα», οι ιδέες, 
Ἱ ΄ οι350 «προβοκάτορες», ή κατάληψη 
του Πολυτεχνείου, ή προσπάθεια 
-ματαίωσής τής απὀ ΚΝΕ - Ρήγα, 
ή καταστολή) στην µεταπολιτευτική 
ομαλότητα”: Σκέψεις, συμπεράσματα». 


Συζήτηση: «Από τον Μεγάλο Παγκόσμιο 
Εγκλεισμό μ’ αφορμή την “πανδημία”, 
τήν επιβολή τῆς “κανονικότητας” 
των διαρκών “κρίσεων”, στην απειλή ους 
του Πυρηνικού Ολέθρου: Η κυριαρχία Ν 
αντεπιτίθετα!». κ... 


(Αναρχική Αρχειοθήκη / Αναρχικός Πυρήνας Χαλκίδας) 


Είναι ή γενιά; Είναι ή εποχή; Είναι ή ντροπή που προκαλεί 
ή τυραννία; Είναι ή ορµή του «όλα ή τίποτα», που γεννά την αψη- 
φισιά του κινδύνου και του θανάτου και στήνει οδοφράγµατα;. 
Είναι ἡ ελπίδα και πάνω απ᾿ όλα η ευτυχία, που γεννά 

ή συλλογικότητα, ή αυταπάρνηση, η αλληλεγγύη, το «εμείς»; 

Καιλες, όχι να µην καθίσουµε ήσυχοι, να µην προσαρμοστούμε, 
γα κάνουμε στην άκρη τις κομματικές γραμμές, να το ζήσουμε 
τώρα, να είμαστε οι ίδιοι ο σπινθήρας που θα βάλει τη µεγάλη 

. φωτιά της ΕΞΕΓΕΡΣΗΣ σε κάθε εποχή, ενάντια σε κάθε εξουσία... 


